作者:劉辰翁
標題:大
內容:任瑣窗深、重簾閉，春寒知有人處。常年笑花信，問東風情性，是嬌是妒。冰柳成須，吹桃欲削，知更海堂堪否。相將燕歸又，看香泥半雪，欲歸還誤。漫低迴芳草，依稀寒食，朱門封絮。少年慣羈旅。亂山斷，敧樹喚船渡。正暗想、雞聲落月，梅影孤屏，更夢衾、千重似霧。相如倦遊去。掩四壁、悽其春暮。休回首、都門路。幾番行曉，個個阿嬌深貯。而今斷煙細雨。